Diari Oficial de la Generalitat Valenciana


Sumari del DOGV 1185, del 17-11-1989 (1989/815742)

RESOLUCIÓ de 10 d'octubre de 1989, del Director de l'Agencia del Medi Ambient, per la qual es prorroga la suspensió de l'atorgament de llicències de parcel.lació i edificació establerta en la Resolució del Conseller d'Obres Publiques, Urbanisme i Transports de 28 de juliol de 1988, amb les exclusions assenyalades en la Resolució de 25 de novembre de 1988.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1185

Data del DOGV
:   17-11-1989

Secció del DOGV
:   ALTRES DISPOSICIONS

Número del document
:   1989/815742


Data del document
:   10-10-1989

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

Resolució de 10 d'octubre de 1989, del Director de l'Agència del Medi Ambient, per la qual es prorroga la suspensió de l'atorgament de llicències de parcel.lació i edificació establerta en la Resolució del Conseller d'Obres Públiques, Urbanisme i transports de 28 de juliol de 1988, amb les exclusions assenyalades en la Resolució de 25 de novembre de 1988.  
Vist l?expedient sobre la suspensió de llicències en l?àmbit del Parc Natural de l?Albufera.  
Atés que per Resolució del Director de l?Agència del Medi Ambient de 27 de juliol de 1989 s'ha aprovat inicialment el Pla Especial de Protecció de l?esmentat Parc.  
Atés que, dins l?àmbit d'aquest Pla Especial, la zona delimitada al nord per la Gola del Perelló, a l?est pel mar Mediterrani, a l?oest pels arrossars i al sud pel límit meridional del Parc Natural, totes quatre bandes pertanyents a part dels termes municipals de Sueca i Cullera, s'observa que es mantenen les expectatives urbanístiques que són incompatibles amb les determinacions que el Pla Especial, aprovat inicialment, té per objectiu.  
Atés que, amb data 28 de juliol de 1988, el Conseller d'Obres Públiques, Urbanisme i Transport, òrgan llavors competent en la matèria, dictà resolució mitjançant la qual es suspenien les llicències urbanístiques a la zona abans mencionada, durant el termini d'un any, i tot i haver estat publicada la Resolució en el Diari Oficial de la Generalitat Valenciana, núm. 922 de 14 d'octubre de 1988.  
Considerant que els articles 27 de la Llei Sobre el Règim del Sòl i Ordenació Urbana de 1976 i 8 del Real Decret- Llei 16/81 de 16 d?octubre preveuen la possibilitat d'acordar la suspensió de llicències urbanístiques a les àrees les noves determinacions de planejament de les quals suposen modificació de l?ordenació urbanística.  
Considerant que en aquests articles, una vegada produïda l'aprovació inicial, dins el termini de suspensió de llicències, la mencionada suspensió es mantindrà per a aquelles àrees, i els seus efectes s'extingiran definitivament, després de transcorreguts dos anys des de l'acord de suspensió adoptat per a estudiar el Pla.  
Considerant que, segons que estableixen aquestes disposicions legals, l?òrgan competent per a acordar la suspensió de llicències és aquell que tinga competències per a l'aprovació inicial i provisional de l?esmentat instrument urbanístic d'acord amb el que estableix el Decret del Consell de la Generalitat Valenciana de 16 de gener de 1989 mitjançant el qual es crea l?Agència del Medi Ambient, i que modifica el Decret 89/86 del Consell de la Generalitat Valenciana, correspon al Director de l?Agència del Medi Ambient l'aprovació inicial i provisional del Pla Especial de Protecció del Parc Natural de l'Albufera.  
Una vegada examinats els preceptes legals esmentats i d'altres de pertinent aplicació, he acordat de prorrogar la suspensió de l'atorgament de llicències de parcel·lació i edificació establertes en la Resolució de 28 de juliol de 1988 a la zona corresponent als termes municipals de Sueca i Cullera, conformement amb el plànol que, quan s'escaigué, s'acompanyà com a annex a la resolució abans mencionada.  
Queden exceptuades de l?àmbit d?afecció d'aquesta Resolució aquelles zones que per Resolució de 25 de novembre de 1988, publicada en el DOGV núm. 963 foren excloses de la suspensió que es prorroga.  
València, 10 d'octubre de 1989. - El Director de l?Agència del Medi Ambient: Carlos Auerheimer.